google/wiki40b huggingface dataset:
Kronštadt Orion

Vznik a vývoj

Počiatky systému Orion siahajú do októbra 2011, kedy ruské ministerstvo obrany podpísalo zmluvu s firmou Tranzas (dnes Kronštadt). Predmetom zmluvy bola realizácia vývojových prác vrámci projektu Inochodec, ktorého cieľom bolo vytvoriť prieskumný bezposádkový vzdušný systém s hmotnosťou asi 1 tony. Letové skúšky prvého prototypu Orion sa začali na jar roku 2016. Podľa neoverených informácií sa náklady na vývoj systému zatiaľ vyšplhali na 5 miliárd rubľov.

Konštrukcia

Systém Orion pozostáva z 3 - 6 bezposádkových lietadiel, systému automatického vzletu a pristátia, pozemnej riadiacej stanice a letiskového technického vybavenia. Dodávka prvého systému armáde je naplánovaná na rok 2019.
Trup Orionu je celý vyhotovený z kompozitných materiálov na báze uhlíka. Rozmermi sa lietadlo najviac približuje americkému dronu MQ-1 Predator. Dĺžka ruského stroja je 8 m, výška 3 m a rozpätie krídel 16 m.
Prototyp poháňa rakúsky motor Rotax 914 s výkonom 115 koní. Sériovo vyrábané lietadlá by mali byť vybavené motorom APD-100/120 od ruskej firmy Agat.
Maximálna vzletová hmotnosť dronu je 1 100 kg, pričom maximálne užitočné zaťaženie predstavuje 250 kg. Orion letí rýchlosťou až 200 km/h a jeho dostup je približne 8000 m. Pri štandardnom užitočnom zaťažení (60 kg) dokáže hliadkovať až 24 hodín. Pracovníci pozemnej riadiacej stanice môžu ovládať lietadlo na vzdialenosť 250 km.
Lietadlo je vybavené prieskumným a zameriavacím systémom MOES s hmotnosťou 56 kg. Systém pozostáva z dvoch infračervených kamier, jednej TV kamery a laserového diaľkomera/značkovača.
Pont du Carrousel

Pont du Carrousel (Most Karusel) je cestný most cez rieku Seinu v Paríži. Spojuje 1. obvod na pravom brehu a 7. obvod na ľavom. Bol vystavaný v rokoch 1935 – 1939.

Dejiny

Súčasnému mostu predchádzala staršia stavba. Na tomto mieste vznikol najprv Pont des Saints-Pères (Most svätých otcov), podľa rovnomennej ulice na ľavom brehu, ale pri svojom otvorení v roku 1834 ho kráľ Ľudovít Filip pomenoval na Pont du Carrousel. Jeho názov rovnako znel určitý čas Pont du Louvre podľa paláca Louvre na pravom brehu. Dnešný názov je odvodený od námestia Place du Carrousel pred Louvrom, ale termín pochádza pôvodne z vojenského prostredia. Karusel znamenal krátke predstavenie s hudbou, pri ktorom vojaci predvádzali svoje jazdecké schopnosti.
Koncesiu k výstavbe súkromného mostu vydal panovník v roku 1831. Architektom mostu bol Antoine-Rémy Polonceau, ktorý navrhol stavbu z dreva a kovaného železa. Most bol otvorený 30. októbra 1834. Mal tri oblúky, celkovú dĺžku 169,5 metrov a šírku 11,85 metrov.
V roku 1850 kúpilo most mesto Paríž za 1 766 656 frankov. V roku 1883 bol most na pol roka uzavretý, aby mohli byť vymenené poškodené drevené a kovové časti. V roku 1906 bola drevená paluba nahradená kovovou. Aj cez tieto opravy zostal most príliš úzky a pre dopravu nebezpečný. V roku 1930 bolo navyše konštatované, že jeho výška je nedostatočná pre riečnu dopravu. Bolo preto rozhodnuté most zbúrať a o niečo ďalej po prúde postaviť nový.
Stavebné práce boli povolené Štátnou radou 26. augusta 1933 a zahájené 23. mája 1935. Stavba bola dokončená roku 1939 a potom bol pôvodný most strhnutý.

Udalosť

1. mája 1995 bol Maročan Brahim Bouarram (1965 – 1995) zhodený do Seiny skupinou skinheadov vracajúcich sa z manifestácie Národného frontu. Hlavný obžalovaný bol v roku 1998 odsúdený k osemročnému väzeniu.
V roku 2003 na moste parížsky starosta Bertrand Delanoë odhalil pamätnú tabuľu na pamiatku všetkým obetiam rasizmu.

Architektúra

Architekti sa snažili rešpektovať vzhľad pôvodného mosta. Železobetónový most má preto tiež tri oblúky a je 168 metrov dlhý a široký 33 metrov. Je vyzdobený alegorickými sochami, ktorých autorom je Louis Petitot. Symbolizujú Hojnosť, Priemysel, rieku Seinu a mesto Paríž, ktoré stáli úž na predchádzajúcom moste.
Guînes

Poloha

Obec má rozlohu 26,42 km². Najvyšší bod je položený 166 m n. m. a najnižší bod 0 m n. m.

Obyvateľstvo

Počet obyvateľov obce je 5 501 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ronald J. Grabe

Mladosť a výcvik

V roku 1962 absolvoval strednú školu Stuyvesant High School v rodnom New Yorku, roky 1962 až 1966 strávil na vojenskej leteckej akadémii USAF, potom rok na Technische Hochschulle v nemeckom Darmstadte, v rokoch 1974 až 1975 absolvoval školu testovacích pilotov na Edwardsovej leteckej základni.
Oženil sa s Lynn, rodenou O'Keele.

Vojak a astronaut

Od roku 1977 slúžil ako letec na niekoľkých vojenských základniach v USA, Európe i Vietname. V roku 1980 bol prijatý medzi kandidátmi astronautov a neskôr do tímu astronautov NASA. Zostal tu do roku 1994.
Jamagata (prefektúra)

Jamagata (jap. 山形県 – Jamagata-ken) je jedna zo 47 prefektúr Japonska. Nachádza sa v regióne Tóhoku na ostrove Honšú. Hlavné mesto je Jamagata.
Prefektúra má rozlohu 9 323,34 km² a k 1. októbru 2004 mala 1 223 000 obyvateľov.
Rovensko

Polohopis

Rovensko sa nachádza 4,5 km od Senice. Hraničí s obcami Kunov, Sobotište, Častkov, Rohov, Rybky a už spomínaným mestom Senica. Leží v západnej časti Myjavskej pahorkatiny, ktorá patrí k bielokarpatskej podsústave vonkajšieho pásma Karpát.
Povrch  oblasti je rovinný až pahorkatinný. Stred obce je v nadmorskej výške 212 m, okolité oblasti dosahujú nadmorskej výšky 203 až 320 m. V širšom orografickom rámci severne od Myjavskej pahorkatiny sa tiahnu Biele Karpaty, východne Malé Karpaty a južne Záhorská nížina.

Časti obce

Územie obce je rozdelené do chotárov: Zelnice, Padjelky, Hájičky, Špice, Diely nad Pivovarom, Splavky, Zezuliny, Kruhy, Kadupky, Močiare, Vinohrady, Háj, Dráhy, Lose, Jabloňové, Záhumenice, Honce, Závlaka, Rybník, Bahni, Pastírna, Záhony, Peštvárka, Jedenásta a Dvanásta.

Vodstvo

Okolie obce odvodňuje Rovenský potok. Pramení v chotárnej časti Jabloňové. Východnú časť územia odvodňuje Vinohradnícky kanál, západnú časť Rybnický kanál. Rovenský potok ústi v Senici do Teplice. Všetky potoky sú chudobné na vodu. Hlavným zdrojom vody sú dažďové a snehové zrážky.
Územie obce je chudobné na podzemnú vodu, pretože sa tu nachádzajú nepriepustné sedimenty. Výnimku tvorí severná časť, kde sú zlepence a štrk, ktoré dobre odvádzajú vodu. Najčastejším druhom pôdy je hnedozem, ktorá je agronomicky výborná. V súčasnosti je rastlinstvo v okolí obce veľmi chudobné, pretože bolo sústavne využívané veľa stáročí.

Fauna a flóra

Nachádzajú sa tu len riedke pozostatky dubového a agátového lesa. So živočíchmi je to lepšie. Najviac sa darí zajacovi poľnému, srne hôrnej, bažantovi obyčajnému, sýkorke veľkej, drozdovi čiernemu, prepelici poľnej a stehlíkovi obyčajnému.

Podnebie

Zemepisná poloha a nadmorská výška obce a jej okolia určujú, že klimaticky toto územie leží v teplej oblasti. V rámci nej v okruhu teplom, mierne vlhkom, s miernou zimou. Priemerná ročná teplota vzduchu je 9,5 °C. Najchladnejší mesiac býva január s priemernou teplotou -2 °C. Najteplejší júl, ktorého priemerná teplota je 19 °C. Letných dní, s maximálnou teplotou 25 °C, býva do roka 50-60. Priemerné množstvo zrážok je ročne asi 700 mm, najčastejšie v júli.

Geológia

Z hľadiska geologických pomerov povrch územia tvoria horniny mladších treťohôr- /neogénu/ pieskovce, zlepence, štrky a na povrchu štvrťohorné spraše.

Zaujímavosti

V obci sa nachádzajú tri cintoríny, evanjelický, rímskokatolícky a zvyšky židovského cintorína (pri ceste do obce Rybky).

Občianska vybavenosť

V obci sa nachádza moderný rímskokatolícky kostol Panny Márie Nanebovzatej z roku 1994.
Saint-Léger-du-Bois

Poloha

Obec má rozlohu 21,26 km². Najvyšší bod je položený 413 m n. m. a najnižší bod 299 m n. m.

Obyvateľstvo

Počet obyvateľov obce je 554 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Auban-d’Oze

Poloha

Saint-Auban-d'Oze má rozlohu 13,21 km². Najvyšší bod je položený 1 603 m n. m. a najnižší bod 848 m n. m.

Obyvateľstvo

Saint-Auban-d'Oze má 70 obyvateľov (2009).
Graf vývoja obyvateľstva:
Zdroje: INSEE
Martial Mbandjock

2007-2008

V roku 2007 získal na majstrovstvách Európy do 23 rokov v Debrecíne bronzovú medailu v behu na 100 metrov. Na svetovom šampionáte v Osake sa dostal do štvrťfinále. O rok neskôr, na halových MS vo Valencii neprešiel v behu na 60 metrov do finále. Na letných olympijských hrách 2008 sa jeho cesta skončila v semifinále, kde obsadil s časom 10,18 s delené 14. miesto.

2009

V roku 2009 na stredomorských hrách v Pescare vybojoval zlato v pretekoch na 100 metrov. V tomto roku na majstrovstvách sveta v Berlíne postúpil do semifinále behu na 100 metrov, kde skončil celkovo 12. Na 200-metrovej trati dobehol v druhom semifinálovom behu v čase 20,43 čo stačilo na 5. miesto a tak postup do finále mu tesne unikol.

2010

Na európskom šampionáte v Barcelone vybojoval 3 medaily. Vo vyrovnanom finálovom behu na 100 metrov získal bronzovú medailu s časom 10,18 s, pričom rovnaký čas mali: Brit Mark Lewis-Francis (získal striebro), Portugalec Francis Obikwelu a Brit Dwain Chambers (ostali bez medaily) . Druhý bronz získal v behu na 200 metrov v čase 20,42, keď ho predstihol jeho krajan Christophe Lemaitre a Brit Christian Malcolm . Najcennejší kov vybojoval v štafete na 4 x 100 metrov, keď farncúzske kvarteto v zložení Christophe Lemaitre, Jimmy Vicaut, Pierre-Alexis Pessonneaux a Martial Mbandjock prebehlo cieľom v čase 38,11 s. Druhí Taliani boli o 6 stotín pomalší .
Právna dogmatika

Právna dogmatika je právny odbor. Ide o poznávanie len platného (pozitívneho) práva podľa hľadiska de lege lata. Obmedzuje predmet svojho poznania na právo ako normatívny systém. Ako cieľ si kladie poznanie obsahu práva. Jednou z metód právnej dogmatiky je analýza právnych textov (exegeze).
Escobecques

Poloha

Obec má rozlohu 1,85 km². Najvyšší bod je položený 42 m n. m. a najnižší bod 23 m n. m.

Obyvateľstvo

Počet obyvateľov obce je 311 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Alfa Romeo 156

Verzia GTA

V septembri 2001 boli na Frankfurtskom autosalóne uvedené verzie 156 GTA a Sportwagon GTA. GTA pochádza z názvu automobilu Alfa Romeo GTA zo 60. rokov, pričom GTA písmená znamenajú Gran Turismo Alleggerita (odľahčený Grand tourer). Hoci názov naznačuje, že verzia GTA je ľahšia ako základný model 156, vôbec to tak nebolo. Bola ešte o 91 kg ťažšia ako model 156 s motorom 2,5 V6. Celkovo sa vyrobilo 2973 verzii GTA sedan a 1678 GTA Sportwagon.
S jej 3,2 litrovým motorom je ľahké dosiahnuť spotrebu v meste 18,1 l/100 km, pričom kombinovaná je 12,1 l/100 km a mimo mesta je 8,6 l/100 km. Prvá verzia GTA bola predaná online aukciou, pričom jej konečná víťazná cenová ponuka bola 48 691,26 eur. Táto suma bola venovaná charitatívnemu fondu Telethon. Verzia GTA bola vybavená buď 6-rýchlostnou manuálnou prevodovkou alebo 6-rýchlostnou Selespeed (s pádlami pod volantom) hydraulicky ovládanou spojkovou manuálnou prevodovkou. Výkon verzie GTA bol zvýšený na 184 kW/250 koní, svetlá výška bola znížená a použité bolo tiež tvrdšie odpruženie, výraznejší bodykit a kožený interiér. Odpruženie bolo špecificky navrhnuté pre verziu GTA divíziami Fiat Research Centre a Fiat Auto Design and Development Department. Riadenie malo rýchlejšiu odozvu, je potrebných len 1,7 otáčky, oproti 2,1 na klasickej verzii 156. Verizia GTA mala tiež väčšie brzdy Brembo (vpredu 305 mm priemer kotúčov, vzadu 276 mm priemer kotúčov). Predné brzdové kotúče boli neskôr zväčšené na priemer 330 mm. Následne v októbri 2005 bola výroba verzie GTA ukončená z dôvodu prechodu na výrobu nového modelu 159.

Motoršport

Alfa Romeo 156 súťažila vo viacerých šampionátoch, vrátane World Touring Car Championship, European Touring Car Championship a British Touring Car Championship. V roku 1998 ponúkla automobilka Alfa Romeo na predaj verziu 156 Skupiny N určenú na pretekársku trať.
Róbert Gragger

Životopis

Študoval na univerzite v Budapešti, v Paríži (Sorbonna) a na Friedrich-Wilhelms-Universität v Berlíne s Erichom Schmidtom a Gustavom Roethem. Štúdium ukončil v roku 1909. Potom pôsobil ako učiteľ na strednej škole a neskôr na Univerzite pre pedagógov. S podporov etnológa Johannesa Bolteho, ktorý ho zahrnul do výzkumu zdrojov rozprávok bratov Grimmovcov, literárneho historika Maxa Roedigera a Ulricha von Wilamowitz-Moellendorffa (rektora) bol napriek vojnovým obmedzeniam ako výnimočný expert maďarsko-nemeckých vzťahov v oblasti jazyka a literatúry vymenovaný za pridruženého profesora maďarského jazyka a literárnej histórie na Friedrich-Wilhelms-Universität 1. októbra 1916. Zároveň bol vymenovaný za prvého riaditeľa Maďarského inštitútu v Berlíne. Tento pôvodne seminár s 84 študentami je dnes najdlhšie fungujúcim maďarským inštitútom v zahraničí bez prerušenia. Zároveň pri seminári založil knižnicu, ktorá na začiatku obsahovala 10 000 zväzkov kníh. Do jeho smrti v roku 1926 tento počet narástol na 25 000 zväzkov. V roku 1921 bol vymenovaný za riadneho profesora. O rok neskôr v rámci inštitútu zriadil Ugro-Fínske oddelenie.
Vďaka svojim skúsenostiam bol v roku 1922 Georgom Leidingerom, vedúcim oddelenia rukopisov Bavorskej štátnej univerzity, poverený preskúmaním cudzieho textu z Latinského kódexu z 13. storočia, ktorý bol turkológom Franzom Babingerom identifikovaný ako písaný v maďarčine. Po jeho preskúmaní zistil, že sa jedná o jeden z prvých maďarských rukopisov vôbec, takzvaný Staromaďarský nárek Panny Márie.
Graggerova hlavná oblasť výzkumu bola komparatívna literatúra. Taktiež skúmal vplyvy Moliéra v Maďarsku a venoval sa spisovateľom Theodorovi Stormovi, Theodorovi Fontanemu a Nikolausovi Lenauovi.
V roku 1925 bol vymenovaný za čestného profesora na univerzite v Pécsi. Po veľkom úsilí, keď sa mu podarilo v októbri 1926 zabezpečiť kúpu bývalého Herz-Palais ako nového sídla pre Collegium Hungaricum, nečakane zomrel 10. novembra 1926. Je pochovaný na cintoríne v Dahleme. Jeho vedecké pozostalosti zostali na Univerzite v Berlíne.

Cena Róberta Graggera

Od roku 2006 udeľuje Spoločnosť maďarských germanistov cenu Róberta Graggera za výnimočný výzkum v oblasti germanistiky.
Randy Schekman

Vzdelanie

Bakalársky stupeň vysokoškolského vzdelania získal v roku 1971 na Kalifornskej univerzite v Los Angeles v obore molekulárnej biológie (B.A.). Tretí ročník strávil na študijnom výmennom pobyte na škótskej University of Edinburgh.
Postgraduálne štúdium biochémie dokončil roku 1974 na Stanfordskej univerzite (Ph.D.), keď sa pod vedením nositeľa Nobelovej ceny Arthura Kornberga zaoberal výskumom replikácie DNA.

Vedecká činnosť

V rokoch 1974 – 1976 absolvoval postdoktorandskú stáž v laboratóriu Kalifornskej univerzity v San Diegu, ktorá sa sústredila na bunkovú membránu v cicavčích bunkách. Od roku 1976 pôsobí na Kalifornskej univerzity v Berkeley, konkrétne pracuje v Ústave molekulárnej a bunkovej biológie Biochemickej sekcie (Division of Biochemistry and Molecular Biology, Department of molecular and Cell Biology at the University of California, Berkeley). Vo svojom laboratóriu vykonáva výskum membránových procesov na molekulárnej úrovni a venuje sa tiež vezikulárnemu transportu v eukaryotických bunkách a u jednobunkových mikroorganizmov kvasiniek. Predtým na Kalifornskej univerzite prednášal. V roku 1984 sa habilitoval a o päť rokov neskôr získal riadnu profesúru v odboroch molekulárnej a bunkovej biológie.
Od roku 1991 je tiež členom Lekárskeho inštitútu Howarda Hughesa (Howard Hughes Medical Institute) v marylandskom Chevy Chase
Amartya Sen

Kariéra

Svoje vysokoškolské vzdelanie začal na škole St´Gregory. Potom študoval na vysokej škole v Kalkate a na Trinity College v Cambridge, a neskôr učil na oboch týchto univerzitách. Pôsobil tiež na univerzite v Dillí, Londýnskej škole ekonómie a na univerzitách v Oxforde a na Harvarde. 
Senove dokumenty z r. 1960 – 1970 pomohli rozvinúť teóriu sociálnej voľby.
V roku 1981 Sen publikoval knihu „Bieda a hladomor – Esej o nároku a deprivácii“. V tejto knihe demonštroval, že hladomor je príčinou nielen nedostatku jedla, ale aj nerovnosti pri deľbe potravín. Senova práca v oblasti rozvoja ekonomiky mala výrazný vplyv pri formulácii Správy ľudského rozvoja, ktorú vydala UNDP.
Vretenica útočná

Vretenica útočná (lat. Bitis arietans, (Merrem, 1820)) je pravdepodobne najrozšírenejší jedovatý had Afriky, obýva južné Maroko, Sudán a stepné oblasti takmer v celej Afrike. Obýva všetky prostredia okrem dažďových pralesov a púští. Dorastá do priemernej dĺžky 1 m.
Mentoring (forma spolupráce učiteľov)

Mentoring alebo tiež mentorstvo (angl. mentoring či mentorship) je profesionálna prax poskytujúca podporu, asistenciu a vedenie učiteľom s cieľom zvýšiť ich profesionálny vzostup a úspešnosť v práci .

História

Idea mentoringu má svoj koreň v  klasickej antickej literatúre, v Homérovom diele Odyssea. Keď Odysseus opúšťal Tróju, ako skúsený muž poveril svojho priateľa, starého múdreho muža – Mentora – starostlivosťou, vedením, výchovou a ochranou svojho syna, mladého Telemacha. Meno staršieho skúseného Mentora sa teda stalo základom pojmu, ktorý je v tradičnej podobe chápaný ako synonymum pre radcu, vodcu a vychovávateľa .

Mentoring a uvádzanie učiteľov (induction)

Uvádzanie sa vzťahuje k formálnym opatreniam, cieleným k podpore začínajúcich učiteľov, vrátane ich povinného vzdelávania po nástupe do praxe. Špecifiká uvádzania učiteľov sú preto badateľné predovšetkým v cieľoch, ktoré sú mierené výhradne k začínajúcim učiteľom .
Mentoring nie je obmedzený na podporu študentov učiteľstva a začínajúcich učiteľov, i učitelia s rokmi praxe sa môžu ocitnúť v profesijných situáciách pre nich nových a za určitých okolností potom môže podporu formou mentoringu poskytovať i služobne mladší, ale v danej oblasti skúsenejší kolega .

Mentoring a supervízia (supervising)

Supervízia je súčasťou, resp. dôležitou metódou mentorského sprevádzania. Rozdiely možno vidieť v jednorazovom a treba i náhodnom využití supervízie, oproti ucelenej a plánovanej mentorskej podpore založenej na dlhodobejšom vzťahu .

Mentoring a koučovanie (coaching)

Koučovanie, ako súčasť mentoringu, má silnejší potenciál pokiaľ ide o preberanie zodpovednosti učiteľa (koučovaného) za vlastné rozhodovanie a rozvoj potenciálu všeobecne a má voľnejší vzťah k profesijným odborným témam .

Cieľ mentoringu v školách

Cieľom mentorskej spolupráce je rozvoj vedomostí a dovedností, posilnenie profesionálnych kompetencii, ale tiež nadobudnutie sebavedomia, emočnej pohody a rozvoj školskej klímy .

Podporné skupiny

Niekoľko mentee sa môže stretávať dohromady s jedným mentorom. Spoločne môžu diskutovať o rôznych témach (napr. ako viesť rodičovské schôdzky) .

Mentorská konštelácia (multiple mentoring)

Spojenie niekoľkých mentorov, ktorí predávajú svoje skúsenosti a podporujú jedného mentee. Pre mentorov to znamená, že nie sú príliš časovo zaneprázdnení, pretože si môžu medzi sebou rozdeliť zodpovednosť za jednotlivé oblasti rozvoja svojho mentee .

E-mentoring

Môže byť doplnkom ku klasickému modelu one-to-one, alebo môže fungovať ako plnohodnotný mentorský vzťah. Prostredníctvom e-mailov, chatu, skypu a pod. sa môžu rozvíjať mentorské vzťahy, ktoré by možno nikdy nevznikli kvôli veľkej vzdialenosti medzi mentorom a mentee .
Concressault

Poloha

Obec má rozlohu 7,45 km². Najvyšší bod je položený 272 m n. m. a najnižší bod 175 m n. m.

Obyvateľstvo

Počet obyvateľov obce je 221 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Královec (prírodná rezervácia)

Ochrana

Predmetom ochrany je ekosystém mokraďových spoločenstiev lúčnych porastov s remízami prameniskových jelšín na podmáčanom podklade kulmských hornín s výskytom osobitne chránených druhov rastlín a živočíchov.
Prácheň (prírodná rezervácia)

Zaujímavosť

Na území rezervácie sa nachádza neveľká zrúcanina rovnomenného hradu, pôvodne slovanského hradiska a gotického hradu.
Boucagnères

Poloha

Obec má rozlohu 6,16 km². Najvyšší bod je položený 273 m n. m. a najnižší bod 150 m n. m.

Obyvateľstvo

Počet obyvateľov obce je 135 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Peyrelongue-Abos

Poloha

Obec má rozlohu 8,66 km². Najvyšší bod je položený 338 m n. m. a najnižší bod 199 m n. m.

Obyvateľstvo

Počet obyvateľov obce je 146 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Novovek

Novovek je historická perióda v dejinách ľudstva, ktorá nasleduje po stredoveku.

Hranica medzi stredovekom a novovekom

Presný okamih konca stredoveku a začiatku novoveku je predmetom diskusií, tradične sa za prelomový dátum považuje objavenie Ameriky Krištofom Kolumbom v roku 1492, na Slovensku rok 1526, niektorí za začiatok novoveku pokladajú už objav kníhtlače. Podrobnosti o hranici medzi stredovekom a novovekom pozri v článku stredovek.
Rahay

Poloha

Obec má rozlohu 18,94 km². Najvyšší bod je položený 163 m n. m. a najnižší bod 85 m n. m.

Obyvateľstvo

Počet obyvateľov obce je 192 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
ISO 3166-2:ES

Kódy ISO 3166-2 pre Španielsko identifikujú 50 provincii a 2 autonómne mestá. Prvá časť (ES) je medzinárodný kód pre Španielsko, druhá časť pozostáva z jedného alebo dvoch písmen identifikujúcich provinciu alebo mesto.

Zoznam kódov

ES-A  Alicante/Alacant (Alicante/Alacant)
ES-AB Albacete (Albacete)
ES-AL Almería (Almería)
ES-AV Ávila (Ávila)
ES-B  Barcelona (Barcelona)
ES-BA Badajoz (Badajoz)
ES-BI Vizcaya/Bizkaia (Bilbao/Bilbo)
ES-BU Burgos (Burgos)
ES-C  La Coruña/A Coruña (La Coruña/A Coruña)
ES-CA Cádiz (Cádiz)
ES-CC Cáceres (Cáceres)
ES-CE Ceuta (Ceuta)
ES-CO Córdoba (Córdoba)
ES-CR Ciudad Real (Ciudad Real)
ES-CS Castellón/Castelló (Castellón de la Plana/Castelló de la Plana)
ES-CU Cuenca (Cuenca)
ES-GC Las Palmas (Las Palmas de Gran Canaria)
ES-GI Gerona/Girona (Gerona/Girona)
ES-GR Granada (Granada)
ES-GU Guadalajara (Guadalajara)
ES-H  Huelva (Huelva)
ES-HU Huesca (Huesca)
ES-J  Jaén (Jaén)
ES-L  Lérida/Lleida (Lérida/Lleida)
ES-LE León (León)
ES-LO La Rioja (Logroño)
ES-LU Lugo (Lugo)
ES-M  Madrid (Madrid)
ES-MA Malaga (Malaga)
ES-ML Melilla (Melilla)
ES-MU Murcia (Murcia)
ES-NA Navarra (Pamplona)
ES-O  Asturias (Oviedo)
ES-OR Orense/Ourense (Orense/Ourense)
ES-P  Palencia (Palencia)
ES-PM Baleáry (Islas Baleares/Illes Balears, Palma de Mallorca)
ES-PO Pontevedra (Pontevedra)
ES-S  Cantabria (Santander)
ES-SA Salamanca (Salamanca)
ES-SE Sevilla (Sevilla)
ES-SG Segovia (Segovia)
ES-SO Soria (Soria)
ES-SS Guipúzcoa/Gipuzkoa (San Sebastián/Donostia)
ES-T  Tarragona (Tarragona)
ES-TE Teruel (Teruel)
ES-TF Tenerife (Santa Cruz De Tenerife)
ES-TO Toledo (Toledo)
ES-V  Valencia/València (Valencia\València)
ES-VA Valladolid (Valladolid)
ES-VI Álava/Araba (Vitoria/Gasteiz)
ES-Z  Zaragoza (Zaragoza)
ES-ZA Zamora (Zamora)
Laborecká niva

Vymedzenie

Podcelok zaberá rovinatú časť oboch brehov Laborca v strednej časti Východoslovenskej pahorkatiny. Severným smerom nivu vymedzujú Humenské vrchy (podcelok Vihorlatských vrchov), južným smerom rovinaté územie pokračuje Východoslovenskou rovinou s podcelkom Laborecká rovina. Východoslovenská pahorkatina pokračuje západným smerom Pozdišovským chrbátom, východným smerom sa krajina vlní do Podvihorlatskej pahorkatiny.

Osídlenie

Rovinaté územie poblíž rieky je osídlené najmä v línii hlavnej cesty I/18, vedúcej severo-južným smerom. Na severozápadnom okraji leží mesto Strážske.

Doprava

Na severnom okraji sa pri Strážskom križujú cesty I/18 (vedie nivou v smere Vranov nad Topľou – Michalovce) a I/74 (Strážske – Humenné). V Strážskom sa križujú i železničné trate Prešov – Humenné a Michalovce – Humenné.
Saint-Mesmin (Vendée)

Poloha

Obec má rozlohu 26,28 km². Najvyšší bod je položený 248 m n. m. a najnižší bod 142 m n. m.

Obyvateľstvo

Počet obyvateľov obce je 1 819 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Flochovec

Prameň

Tečie v Kremnických vrchoch, kde pramení v podcelku Flochovský chrbát na juhojuhozápadnom svahu Flochovej (1 316,9 m n. m.) v nadmorskej výške približne 1 230 m n. m.
Horeňovo (geomorfologický podcelok)

Vymedzenie

Nachádza sa v strednej časti pohoria a oddeľuje Hornú Nitru od Horného Turca. Okrem východne ležiacej Turčianskej kotliny v zastúpení podcelku Diviacka pahorkatina a západne ležiacej Prievidzskej a Handlovskej kotliny, prináležiacich do Hornonitrianskej kotliny, susedí Horeňovo už len s podcelkami Vyšehrad na severe a Rovne na juhu.